22. 11. 84 De Europæiske Fællesskabers Tidende Nr. L 303/9 KOMMISSIONENS FORORDNING (EØF) Nr. 3248/84 af 21. november 1984 om fastsættelse af de priser, der skal gælde ved beregning af værdien af de inter- ventionslagre af landbrugsprodukter, som skal overføres til regnskabsåret 1985 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den europæiske udviklings- og garantifond for Landbruget, garantisek- tionen (!), senest ændret ved forordning (EØF) nr. 1716/84 ?), særlig artikel 8, og ud fra følgende betragtninger : I henhold til artikel 8, stk. 1, i forordning (EØF) nr. 1883/78, skal der ske en fastsættelse af de priser, der skal gælde ved beregning af værdien af de interven- tionslagre af landbrugsprodukter, som skal overføres til det følgende regnskabsår ; disse produkter vurderes i almindelighed til deres opkøbspris; med henblik herpå bør denne vurdering foretages på grundlag af de opkøbspriser, der rent faktisk er  betalt af interventionsorganerne i en referenceperiode, der går fra den 1. december 1983, og som også omfatter de for året 1983 overførte lagre, som er bogført pr. 1. december 1983 til den pris, de er overført til, indtil den sidste måned, for hvilken disse tal foreligger ; i Kommissionens forordning (EØF) nr. 3184/83 af 1. oktober 1983 vedrørende virkningen af ordningen med forudbetaling i forbindelse med udgifter, der afholdes af EUGFL, garantisektionen (?), fastsættes, at udgifterne i regnskabsårets sidste måned beregnes på grundlag af de materielle operationer og størrelsen af lagrene i den foregående måned ; således opgøres værdien af lagrene ved regnskabsårets udløb på grundlag af lagrene pr. 30. november ; den mulighed, der i forordning (EØF) nr. 1883/78, artikel 8, stk. 2, er omhandlet i forbindelse med inter- ventionslagre, bør ikke tages i anvendelse ; de i denne forordning fastsatte foranstaltninger er i overensstemmelse med udtalelse fra Den europæiske udviklings- og garantifond for Landbruget — UDSTEDT FØLGENDE FORORDNING : Artikel 1 Fastsættelsen af de priser, der skal gælde ved beregning af værdien af de interventionslagre af land- brugsprodukter, som skal overføres til regnskabsåret 1985 sker i overensstemmelse med bilaget. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. november 1984. ()) EFT nr. L 216 af 5. 8. 1978, s. 1. () EFT nr. L 163 af 21. 6. 1984, s. I. På Kommissionens vegne Poul DALSAGER Medlem af Kommissionen (') EFT nr. L 320 af 17. 11. 1983, s. 1.